നിപ്പ വൈറസ് ബാധയില് ഭീതി കേരളത്തില്നിന്നുള്ളവരെ നിരീക്ഷിക്കാന് കര്ണാടക മാര്ഗനിര്ദേശങ്ങള് പുറത്തിറക്കി ബെംഗളൂരു: കേരളത്തില് നിപ്പ ബാധിച്ച ഒരു കുട്ടിയുടെ മരണശേഷം ഇതുവരെ പരിശോധിച്ച സാംപിളുകള് എല്ലാം നെഗറ്റീവായതോടെ ആശങ്കകള് ഒഴിഞ്ഞെങ്കിലും ജാഗ്രത തുടരാന് നിര്ദേശവുമായി കര്ണാടക. സ്വയം സംരക്ഷിക്കാമെന്നതിനെപ്പറ്റി വിശദമായ മാര്ഗനിര്ദേശങ്ങള് കര്ണാടക പ്രസിദ്ധീകരിച്ചു. കേരളത്തില്നിന്ന് എത്തുന്നവരെ നിരീക്ഷിക്കും. എല്ലാ അതിര്ത്തി ജില്ലകളിലും വിപുലമായ നിരീക്ഷണ നടപടികള് സ്വീകരിച്ചെന്നും കര്ണാടക ആരോഗ്യ കമ്മിഷണര് ഡോ. കെ.വി.ത്രിലോക് ചന്ദ്ര വാര്ത്താ ഏജന്സി എഎന്ഐയോട് പറഞ്ഞു . കേരളത്തില് നിപ്പ വൈറസ് ബാധയും മരണവും സ്ഥിരീകരിച്ച സാഹചര്യത്തിലാണു കര്ണാടക സര്ക്കാര് ജാഗ്രതാ നിര്ദ്ദേശം നല്കിയത്. പനി, ക്ഷീണം, തലവേദന, ശ്വാസതടസ്സം, ചുമ, ഛര്ദ്ദി, പേശി വേദന, വയറിളക്കം തുടങ്ങിയ ലക്ഷണങ്ങളുമായി കേരളത്തില്നിന്നു വരുന്നവരെ നിരീക്ഷിക്കണമെന്നു ജില്ലാ ഭരണകൂടങ്ങളോടു സര്ക്കാര് നിര്ദേശിച്ചു. തമിഴ്നാട് മധുരയിലെ ഗവ. രാജാജി ആശുപത്രിയില് നിപ്പ രോഗികളെ ചികിത്സിക്കാനായി പ്രത്യേക വാര്ഡ് സജ്ജീകരിച്ചെന്നു മെഡിസിന് വിഭാഗം മേധാവി ഡോ. നടരാജന് പറഞ്ഞു. നിലവില് സംസ്ഥാനത്ത് നിപ്പ വൈറസ് ബാധയില്ലെന്നും അദ്ദേഹം വ്യക്തമാക്കി. അതേസമയം, കേരളത്തില് നിപ്പ ബാധിച്ച ഒരു കുട്ടിയുടെ മരണശേഷം ഇതുവരെ പരിശോധിച്ച സാംപിളുകള് എല്ലാം നെഗറ്റീവാണെന്ന് ആരോഗ്യമന്ത്രി വീണാ ജോര്ജ് അറിയിച്ചിരുന്നു. കൂടുതല് സാംപിളുകള് പരിശോധനയ്ക്ക് അയയ്ക്കുമെന്നും മന്ത്രി വ്യക്തമാക്കി. Stories you may Like